Reacția lui Neluțu Varga, după ce CFR Cluj s-a încurcat de două ori la rând în Superligă
CFR Cluj a ajuns la 12 puncte distanță de liderul FCSB, cu o etapă înainte de play-off-ul din Superligă.
Ardelenii pot profita de meciul direct dintre Rapid și FCSB, și se pot apropia de lider dacă giuleștenii vor reuși să scoată un rezultat favorabil pe Arena Națională.
Pentru asta, fosta campioană trebuie să câștige meciul de pe teren propriu cu Hermannstadt, una dintre echipele cu pretenții la play-off.
Neluțu Varga, acționarul marjoritar de la CFR Cluj, s-a arătat dezamăgit de ultimele două rezultate ale echipei sale, 2-2 cu Oțelul Galați și 1-1 cu Farul Constanța, spune președintele Cristi Balaj.
Neluțu Varga: "Aici e supărarea cea mai mare"
"N-are cum să fie fericit. Și noi suntem supărați pentru că puteam să facem lejer măcar patru puncte în aceste două meciuri și ar fi fost la îndemânână. Aici e supărarea cea mai mare. Mă gândesc că e supărat. Nu are cum să fie fericit.
S-au întâmplat lucruri pe care le anticipam. Adică noi am riscat și ne-am asumat faptul că există posibilitatea să nu mai avem aceleași rezultate sportive ca în anii precedenți.
Această redresare financiară își continuă parcursul și suntem pe drumul cel bun. Întinerirea lotului există. Avem aproape toți jucătorii români cu excepția lui Deac sunt componenți ai loturilor naționale", a spus Neluțu Varga, la Fanatik.ro.
CFR Cluj are 50 de puncte și, în cazul în care FCSB nu va câștiga meciul cu Rapid, va încheia sezonul regulat pe locul trei.
De partea cealaltă, Hermannstadt are 40 de puncte, este la egalitate cu UTA Arad și Sepsi și are nevoie de o victorie, dar și de câteva rezultate favorabile pentru a obține calificarea în play-off.
Urmăriți SPORT.RO și pe Google News